EVANGEELIUMI TÕDE
Teretulemast vaatama saadet,
milles keskendutakse Jumala tingimusteta armastusele ja armule.
Annan sõna Andrew'le.
Tere tulemast vaatama "Evangeeliumi tõde".
Jätkan õpetusega, millega alustasin eelmisel nädalal,
põhinedes me uhiuuel raamatul "Teravam kui kaheterane mõõk".
See on kokkuvõte minu 16-st raamatust,
milles on peamised ilmutused, mida olen Jumalalt saanud.
Iga peatükk on kui kokkuvõte ühest Jumala antud õpetusest.
Täna tahaksin rääkida teemal "Arm kui evangeeliumi vägi".
See koondab 9 esimest peatükki Pauluse kirjast Roomlastele.
Räägin ka 10. peatüki esimestest salmidest.
Kui olin alles noor kristlane, rääkis Jumal minuga.
Lugedes Pauluse kirja Roomlastele, tundus see justkui kreekakeelne.
Sellest arusaamine valmistas mulle raskusi.
Issand rääkis minuga ja ütles:
"Kui sa õpid ja mõistad selle raamatu 8 esimest peatükki,
siis see muudab su elu."
Tuginedes Issanda sõnale, tegin sellest oma prioriteedi.
Alles 15 aasta pärast tundsin, et mõistan seda raamatut.
Ma ei ütle, et mõistan täielikult.
Ilmutus kasvab jätkuvalt.
Peale 15 aastat uurimist avanes see lõpuks mulle.
Sellest on saanud minu elu vundament.
Jumal on nii palju näidanud.
Inimesed on avanud ennast Jumala armule.
Samuti on suurenenud arusaam
Jumala halastusest, armust ja armastusest.
Armu revolutsioon on ülemaailmne ning muudab inimeste elusid.
Piiblis õpetavad mitmed salmid ja raamatud armust.
Näiteks kiri galaatlastele õpetab armust vägevalt,
ühtlasi ka kiri efeslastele ning heebrealastele.
Arvan, et kiri roomlastele on Pauluse meistriteos.
Seal on õpetlaslik lähenemine.
Galaatlaste kirjas oli Paulus galaatlaste peale pahane,
sest nad olid nii kiiresti pöördunud Jumala armust
teistsuguse evangeeliumi poole.
Ta isegi pani needuse nendele, kes räägivad midagi muud.
Ta hurjutas oma vaimseid lapsi, küsides:
"Kes teid on ära nõidunud, et usute valet?"
Seal on palju emotsiooni, mis mulle meeldib,
aga kirjas roomlastele ei ole midagi isiklikku,
vaid lihtsalt õpetuslik lähenemine, mis õpetab Jumala armust.
See on väeline ning üks Pauluse meistriteostest.
Kui mõistad kirja roomlastele, saad aru ka Jumala armust.
Sellel põhinebki õpetus "Arm kui evangeeliumi vägi".
See võtab kokku esimesed 10 ptk-i Pauluse kirjast Roomlastele.
Roomlaste 1:16.
Peale sissejuhatust ja tervitusi ütles Paulus:
"Sest ma ei häbene evangeeliumi,
see on ju Jumala vägi päästeks igaühele, kes usub,
juudile esmalt ja siis kreeklasele.
Sest Jumala õigus on ilmunud evangeeliumis usust usku,
nii nagu on kirjutatud: ''Aga õige jääb usust elama''.''
Paljud on neid salme kuulnud, aga ei koge selle täit mõju,
sest mõned sõnad on muutunud religioosseks klišeeks.
Näiteks kasutame laialdaselt sõna "evangeelium".
Sellele viidatakse isegi väljaspool kristlust.
Koguduses võidakse öelda: "Paranda meelt või lähed põrgusse!"
Kas see ongi siis evangeelium?
Tõsi, et peaksime meelt parandama.
Kui me seda ei tee, ega võta Jeesust päästjana vastu,
siis põrgu on reaalne koht, kuhu inimesed lähevad.
See ei ole aga evangeelium, kui mõistad tõesti selle tähendust.
Sõna-sõnalt on selle tõlge kreeka keelest "head uudised".
Olen lugenud selle kohta palju kommentaare
ja sellest räägiti ülivõrdes kui väga headest uudistest.
Võimas, et väljaspool Piiblit on Kreeka kirjanduses
kasutatud kaks korda sõna, mida meie tõlgime ''evangeelium''.
Arvan, et see on sellepärast, et see tähendab rohkemat -
lähim tõlge oleks "ebareaalselt ülihead uudised".
Need uudised on justkui liiga head, et olla reaalsed.
Väljaspool Jeesuse ohvrit ei ole teist sellist asja elus,
mis sobituks selliste liiga heade uudiste alla.
Tavaliselt kuuleme vaid halbu uudiseid.
Seda sõna ei kasutatud väga tihti.
See oli seletamatu sõna, mida kasutati väga harva.
Kui aga hakati kirjeldama, mida Jeesus tegi meie eest,
kasutati sõna, mis tähendab "ebareaalselt ülihead uudised".
Võiks võtta evangeeliumi tähenduse ja rakendada seda selles,
mida nimetatakse praegu evangeeliumiks -
paranda meelt või põled põrgus.
See võib olla tõde, aga siin ei ole häid uudiseid.
Olemas on Jumal ja Saatan ning taevas ja põrgu.
Peame nende vahel otsustama ja valima.
Need on tõesed väited, aga see ei ole evangeelium.
Inimene peaks mõistma seda teatud tasandini,
et ta saaks teha otsuse.
Evangeelium viitab vahendile,
mille läbi saame pääste ning lepituse Jumalaga.
Sellest, kuidas saame lepituse, räägib 2. Korintose 5:19.
"Kuna see oli Jumal, kes Kristuses lepitas maailma
ega arvestanud neile nende üleastumisi.."
See tähendab, et ta ei pannud su üleastumisi sinu arvele.
Lepitus ongi see, et Jumal ei võta sind patu osas arvele.
See ei tähenda, et Jumal ei arvesta enam inimeste patte.
Jumal on Püha ja Tema õiglus peab saama rahuldatud.
Roomlaste 3:23.
"..sest kõik on pattu teinud ja ilma jäänud Jumala kirkusest."
Roomlaste 6:23 kohaselt on patu palk surm.
Kõik oleme pattu teinud ning väärime surma.
Püha ja õiglane Jumal
ei saa seda lihtsalt eirata ja selle lihtsalt ära unustada.
See ei ole püha ega õige.
Ta ei otsustanud lihtsalt pattu enam mitte arvestada,
vaid Ta maksis me pattude eest, saatis oma Poja, kellest sai inimene.
Ta rahuldas Jumala raevu ning maksis me pattude eest.
Jumal on õiglane ja püha, et ta saaks meid armastada
ja kohelda armuga, sest hind on makstud.
Hea uudis ongi see, et Jeesus maksis meie eest.
Kujuta ette, et seisad kohtuniku ees.
Oled seadust rikkunud
ning seisad silmitsi pahameele ja karistusega.
Märkad, et kohtunik on su sõber.
Kohtunik armastab sind ning tahab sulle halastada.
Mõtled endamisi: "Kohtunik on mu sõber ja ma pääsen".
Sinu süüdistus loetakse ette ja kohtunik kuulutab välja otsuse.
"Oled süüdi ja pead minema vanglasse
ning maksma trahvi."
Paljud mõtleksid: "Arvasin, et kohtunik armastas mind."
See võibki nii olla, aga ta peab alluma seadusele.
Ta ei saa lasta sul süüdlasena lihtsalt minna.
Pead maksma süü eest ja ta peab su süüdi mõistma.
Kuna Ta on su sõber,
astub Ta oma laua tagant välja, võtab oma ametirüü ära ja ütleb:
"Mina võtan ise selle karistuse ja lähen sõbra asemel vanglasse.
Mina maksan trahvi."
Ta võtab isegi surmanuhtluse, kui see oli karistuseks.
See on pilt Jumalast.
Kohtunikuna ei saanud Ta su pattu eirata ega muuta seadust.
Inimkond on mitmeti eksinud ning patu palk on surm.
Jumal langetas surmaotsuse üle meie ja inimkonna.
Selleks oli minna Põrgusse ja olla igavesti Temast lahutatud.
Kuna Ta meid ka armastab, siis võttis Ta meie koha
ning maksis meie patu eest ja lasi meid täielikult vabaks.
Kõik see on seotud sõnaga "evangeelium".
See oli solvav religioosse süsteemi jaoks
nii Jeesuse päevil kui tänapäeval.
Religioosne süsteem jutlustab, et on olemas Jumal ja Saatan.
Taevas ja põrgu eksisteerib,
aga Taevasse saab minna ainult pühana.
Nad ei öelnud seda otse,
aga põhimõtteliselt pidid sa Jumala armu püha eluga välja teenima.
Kui hea kaalub halva üle, siis olidki pääste välja teeninud.
See, et Jumal võttis sinu koha ja maksis sinu eest
ning kõik, mis pidid tegema, oli alanduma ja selle vastu võtma.
Üteldes: "Usun, et Jeesus võttis minu koha ja Jumal
armastab mind mitte minu heade tegude tõttu,
vaid selle tõttu, et võtsin vastu Tema Poja ohvri."
See pahandab religioosseid inimesi,
kes jutlustavad, et pead Jumala pääste välja teenima.
See pahandab neid, kuna nad on samal tasandil,
kui inimene, kes on patus, kelle osas nad on üleolevad olnud.
"Aga mina paastun kaks korda nädalas,
maksan kümnist mündist, tillist ja köömnest.
Tänan, Jumal, et ma ei ole selline nagu tema."
Inimene, kes võrdleb eelmainitud viisil
enda püha lähedust Jumalaga, usaldab iseenda õigsust.
Võib-olla on nad tõesti paremad inimesed kui mina,
aga kes tahab olla parim inimene põrgus?
Kui usaldad enese headust,
pead olema täiuslik, aga keegi meist ei ole seda.
Kui tahad, mida väärid, siis igatsed valet asja.
Kui küsid õiglust, siis ei ole tähtis su headus.
Me kõik oleme pattu teinud ja Jumala kirkusest ilma jäänud.
Me vajame armu ja evangeelium viitabki sellele.
Mitte ainult taolistele tõdedele,
et on taevas, põrgu, Jumal ja Saatan ja meelt parandamata läheme põrgu.
Evangeelium viitab vahenditele, mille läbi saad Jumala andestuse.
See rõhutab usku sellesse,
mida Jeesus on teinud, mitte meie enda tegudesse.
Võib-olla mõned teist ei pruugi seda mõista,
aga see eraldabki erinevaid religioone.
Kui mul oleks rohkem aega, siis tooksin välja rohkem detaile.
Tõelist kristlust eraldab valekristlusest,
või mõnest teisest valeusundist vaid üks tähtis asjaolu -
kas paned usu sellele, mida ise oled teinud
või sellele, mida Jumal on sinu heaks läbi Jeesuse teinud?
Mõned võivad öelda:
"Usun Jeesust, aga pean ka ise tegutsema."
Roomlaste 11:6 ütleb pääste kohta:
"Kui aga armust, siis mitte tegudest, sest muidu ei oleks arm enam arm.
Kui aga tegudest, siis mitte armust, sest muidu ei oleks tegu enam tegu."
Oled päästetud kas enda pingutuse või usu läbi Jumala töösse,
kuid sa ei saa päästetud nende kahe asja segust.
Pole nii, et Jeesus maksis osa ja sina ülejäänu!
Jeesus maksis kõik!
Sina kas võtad selle usus vastu kui kingituse.
See ongi arm, mille võtad vastu usu läbi,
või taotled seda ise, mida keegi ei saa välja teenida.
Me oleme kõik pattu teinud ja jäänud ilma Jumala kirkusest.
Olgu siis üks või teine, aga me ei saa seda ise saavutada.
See eraldabki tõelise kristluse valekristlusest ja teistest usunditest.
Teised usundid õpetavad, et Jumalaga tuleb kõik korda seada.
Selleks tuleb nendega ühineda ning teatud rituaale teha.
Valekristlus on nõus,
et Jumal eksisteerib ja Jeesus on Jumala Poeg.
Räägitakse isegi Tema surmast,
aga mitte sellest, et Ta maksis kõik lunastuseks.
Seejärel öeldakse: "Pead uskuma,
et Jeesus on Jumala Poeg ning saama ristitud.
Pead elama ka püha elu ja ei tohi teatud tegevusi teha.
Pead hakkama kümnist maksma,
õppima ja palvetama ning tulema üritustele."
Nad panevad rõhu su tegevusele.
Paulus ütles: "Ma ei häbene evangeeliumi."
Sellega tahtis ta nendele, kellele kirjutas, öelda,
et see ei tule ümberlõikamisest, juudi sünagoogi kuulumise tõttu
või kõigi juudi seaduste ja kombetalituste täitmise läbi.
Ta tõi välja, et need asjad ei tee inimest õigeks Jumala ees.
Seda teeb evangeelium -
usk Jeesusesse ja tasuta anni - pääste, vastuvõtmine.
See on Jumala vägi päästeks.
Paljud "kristlased" ei oma väge oma elus,
kuna nad lahjendavad ja muudavad evangeeliumi.
Nad arvestavad sinna juurde oma teod
ja mõtlevad, et kuigi Jeesus suri, pean mina ka midagi tegema.
Öeldakse, et kett ei ole tugevam kui selle nõrgim lüli.
Kui sinu pühadus peaks olema osa sellest ketist,
et saaksid tulemusi Jumalga, siis oled muutunud nõrgaks lüliks.
Isegi kui tunnistad: "Usun, et Jeesus maksis hinna,
aga pean ka paastuma ja palvetama tund aega iga päev
ja tegema palju muud, et Jumal kuuleks mu palveid."
Selles punktis oled lüli, mis ei pea survele vastu.
Iseenda headusele tuginedes ei saa sa Jumalalt midagi!
See on evangeelium -
tingimusteta halastus, arm ja Jumala soosing,
kättesaadav vaid uskudes.
Tähtis on, mida Jeesus tegi, mitte usk enda tegudesse.
Evangeelium on Jumala vägi.
Kui seda tõeliselt mõistad, vabastab see su ellu väe päästeks.
Ka sõna "pääste" on siin lauses kujunenud klišeeks.
Kogudus on limiteerinud pääste definitsiooni,
viidates vaid pattude andestusele, mis on küll osa sellest,
aga see sõna siin on tõlgitud ka kui "tervenemine".
Näiteks Jakoobuse 5:14-15,
kus on öeldud, et las kogudusevanemad tulevad
ja palvetavad ning võiavad õliga ning usupalve päästab tõbise.
Siin on sama kreekakeelne sõna "sozo",
mis ei tähenda ainult pattude andeksandmist,
vaid ka ihu tervenemist, vabanemist rõhumisest,
seal hulgas nii deemonlikust kui emotsionaalsest,
depressioonist, vihast, kibestumisest, andestamatusest.
Siin räägitakse ka finantsilisest edukusest.
2. Korintose 8:9 ütleb,
et Jeesus sai vaeseks meie eest, et meie saaksime rikkaks.
Sõna pääste hõlmab kõike, mida Jeesus tuli tegema.
Mõistes evangeeliumi, mis tunnistab sellest,
et paneme usu sellesse, mida Jeesus tegi meie eest,
on Jumala vägi...
Täida ise lünk.
Sinu vabastus, rõõm, edukus, tervenemine, abielu - kõik sinu elus.
Kui sa ei näe Jumala väge avaldumas oma elus,
ei ole sa evangeeliumi mõistnud.
Tunned, et pead Jumala soosingu kuidagi välja teenima.
Paljud on kuulnud mind rääkimas imelisest Jumala väe kogemisest
ja ütlevad: "Tahan ka seda, aga tunnen, et ei ole väärt."
Nad ei pruugi seda alati niimoodi otse välja öelda.
Nad ei kahtle Jumala väes, vaid selles kas Ta teeb seda neile.
Arvatakse, et Jumal liigub me eludes vastavalt me pühadusele.
See on vale!
Nii saab Saatan sulle sõrmega näidata.
Ilmutuse 12:10 räägib Saatanast kui vendade süüdistajast.
Ta süüdistab sind ja näitab sulle su pattu,
et tunneksid hukkamõistu.
Isegi, kui sa usud Jumala väesse, on su enesekindlus kadunud,
et Ta seda sinu kasuks kasutaks, sest sa tead, et ei ole seda väärt.
Siis hakkad andma lubadusi, mida teed, kui Jumal sind aitab.
"Ma lähen kogudusse ja teen kõiki neid asju."
Hakkad Jumalaga kauplema ja üritad kuidagi maksta
nende asjade eest, mida Jumalalt usud.
See ei ole evangeelium!
See on põhjus, miks sa ei näe Jumala väge oma elus.
Päästeks ja sellega kaasnevas.
Pead mõistma evangeeliumi.
Jumala arm, ebareaalselt ülihead uudised,
et sa ei saa seda, mida väärid, vaid seda, mida usud.
Kui usud Jumala headust ja et Ta võttis oma rüü
ning tuli siia, et maksta su võlg, et saaksid olla vaba,
siis sa saad armu läbi võtta vastu mida iganes.
Need on head uudised!
Ma julgustan, et kuulaksite, kui teadustaja annab infot,
kuidas saaksite endale meie teenistuse uhiuue raamatu,
mis räägib lähemalt sellest teemast.
Selles raamatus on kokkuvõte mu 16-st raamatust.
Usun, et see saab olema suureks õnnistuseks.
Palun helistage või kirjutage täna.
Andrew uus teos "Teravam kui kaheteraline mõõk"
on saadaval teenistuse kodulehel.
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
Iga õpetus on eraldi peatüki all.
See on meie teenistuse üks laialdaseim raamat.
Võta ühendust juba täna!
Lisaks on saadaval ka samateemaline DVD.
Pakkumine sisaldab ligi 7-tunnist õppematerjali.
Tellimiseks külasta aadressi www.awme.ee
Võite ka tellida teemakohase märkmeraamatu,
mis on heaks lisamaterjaliks, kui õpite DVD kaudu.
Nendes kõigis teostes peituvad sügavad piiblikohased tõed.
Võimalik on ka osta neid kõiki ühes paketis.
Tellimiseks külasta meie kodulehte.
Ühtlasi on saadaval ka DVD, millel lasub üksik õpetus antud teemast.
Kui sul pole aga võimalik seda osta,
siis kirjutamisel või helistamisel saadetakse see sulle tasuta.
Tellimiseks kasuta järgnevaid aadresse.
Võimaluse korral tutvu ka Andrew tulevaste konverentsidega.
Lase Jumala Sõnal muuta enda elu.
Üritused toimusid 2011. aastal.
Eestulevate ürituste kohta saad infot meie kodulehelt.
Käes on aeg ...
... astuda uuele tasemele
Piiblikool Charis keskendub tervenemisele.
Andrew räägib oma mentori Joe Nayga nende esimesest krusaadist.
See oli 9. augustil, kui meil oli see krusaad.
Joe rääkis meile asju,
millest ei olnud varem babtisti koguduses räägitud.
"Sest Jumala riik ei ole ju sõnades, vaid väes."
Ma ei olnud kunagi varem mõistnud, et Jumal teeb terveks.
Ma ei mõistnud seda.
Joe päritolu puhul samuti -
ta luges ühe mehe tervenemisest ning see kõik oli nii uus.
See oli justkui Piibli lugemine ilma religioossete lisadeta.
Me hakkasime kogema üleloomulikke asju
ja sellest rääkima ning unistama - inimesed võivad saada terveks!
Mulle meendub üks esimestest kordadest.
Seal oli üks vähihaige naine.
Ta oli haiglas.
Joe ütles: "Siin ütleb, et kui paneme talle käed peale,
siis ta saab terveks!"
Ma küsisin: "Kas sa tõesti usud seda?"
"Kuid uskujaid saadavad sellised tunnustähed ...
haiged, kellele nad panevad käed peale, saavad terveks."
Palvetasime ja ta sai terveks.
Ma ei mäleta, kas me küsisime temalt midagi.
Ma ei mäleta muud, kui et läksime sisse ja ütlesime:
"Me palvetame su eest ja Jumal teeb su terveks."
Me ütlesime palju asju nii, teadmata, mida täpselt teeme.
Selles ongi Jumala Sõna.
Jeesus ütles, et Ta teeb nad terveks, kui paneme käed nende peale.
Me võtsime seda sõna-sõnalt.
Sina tegid seda, ma olin vaid kaasas.
Kui soovite rohkem infot ja veel teisi lugusid,
külastage veebilehte www.awmi.net
Sa ei pea motiveerima Jumalat, et Ta tervendaks.
Jumal tahab tervendada rohkem kui sina terveks saada.
Peaaegu liiga head uudised sinu kasutuseks.
WWW.AWMI.NET
Roostes nael peaaegu hävitas selle noore mehe elu.
Mind võeti kohe haiglasse
ja öeldi, et parim lahendus oleks jala amputeerimine.
Tundsin, et ma ei tee seda ning küsisin alternatiivi.
Suured doosid antibiootikume ja valuvaigisteid.
Ta veetis kuid kunstlikus koomas.
Endine sportlane ja muusik oli ratastoolis ja karkudega.
Saa osa imedest kolmapäeva hommikutel.
Ära jää ilma! Vaata www.awmi.net
Klikka vasakul "Ministry News"
ja avasta, mis on toimumas Andrew Wommacki teenistuses.
Muuda oma elu.
Muuda maailma.
Tõlge: Merle Morales